**FONTOS TUDNIVALÓK A 2022. ÉVI ÓVODAI BEIRATKOZÁS RENDJÉRŐL**

**Tisztelt Szülők!**

A 20/2012. (VIII.31.) EMMI rendelet (továbbiakban: Rendelet) 20. § (1) bekezdése alapján az óvodai beiratkozás idejéről, az erről való döntés és a jogorvoslat benyújtásának határidejéről az alábbi közleményt tesszük közzé.

A tömeges megbetegedést okozó humánjárvány megfékezése érdekében ***a 2022/2023. nevelési, illetve tanévre történő óvodai, általános iskolai beiratkozásról szóló 19/2021. (III. 10.) EMMI határozat szerint az óvodai beíratást az alábbiak betartásával kell megtenni:***

A gyermekek óvodai felvételi **előjegyzéséhez a bejelentkezést** a szülők/törvényes képviselők Szigetszentmiklós Önkormányzata által fenntartott óvodáiban, **a meghatározott körzetek szerint,** az alábbi **e-mail** címeken **2022. április 1. (péntektől) április 22. (péntekig)** tehetik meg.

**Személyesen** **2022. április 25-27-ig**

(az e-mailen bejelentkezők előre meghatározott időpontban) **írathatják be a gyermekeket.**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| **Szigetszentmiklósi Napraforgó Óvoda** | ovodavezeto@napraforgo.szszm.hu;  |
| **Szigetszentmiklósi Napraforgó Óvoda - Szivárvány Tagóvoda** | [tagovoda@szivarvany.szmsz.hu](http://szigetszentmiklos.hu/index.php?p=contents&cid=120); |
| **Szigetszentmiklósi Napraforgó Óvoda - Szivárvány Tagóvoda Tündérkert Óvodája** | titkarsag@tunderkert.szszm.hu |
| **Szigetszentmiklósi Csicsergő Óvoda** | beiratkozas@csicsergoovoda.szszm.hu |
| [**Szigetszentmiklósi Mocorgó Óvoda**](http://szigetszentmiklos.hu/index.php?p=contents&cid=865) | mocorgo.ovoda@mocorgoovoda.szszm.hu |
| **Szigetszentmiklósi Akácliget Óvoda** | ovodavezeto@akacligetszszm.hu; titkar@akacliget.szszm.hu |
| [**Szigetszentmiklósi Napsugár Óvoda**](http://szigetszentmiklos.hu/index.php?p=contents&cid=756) | napsugar@napsugarovoda.szszm.hu; |
| [**Szigetszentmiklósi Pitypang Óvoda**](http://szigetszentmiklos.hu/index.php?p=contents&cid=758)  | pitypangovoda@pitypangovoda.szszm.hu |

**A szükséges okiratok, dokumentumok,** amelyek alapján a szülői kérdőívet ki kell tölteni és meg kell küldeni a körzetes óvoda számára a felvételi előjegyzés időpontjáig, amennyiben az elektronikus előjegyzést választja a szülő:1. A szülő (gondviselő) személyazonosító igazolványa, lakcímkártyája (ha a lakcím 3 hónapnál frissebb védőnői igazolás)
2. A gyermek születési anyakönyvi kivonata, lakcímkártyája, TAJ kártyája
3. Amennyiben a gyermeket valamelyik szülőnél elhelyezték, a szülői felügyeletet gyakorló szülő vagy más törvényes képviselő személyazonosító igazolványa, más törvényes képviselő esetén a gyámhivatal gyámrendelő határozata
4. Oltási könyv
5. A gyermek esetleges betegségeit igazoló dokumentumok. *Ha a gyermek számára diétás étkezést igényelnek a szakorvosi igazolás.*
6. Amennyiben a szülő rendszeres gyermekvédelmi támogatásra jogosult, úgy az ezt igazoló határozat
7. Amennyiben a gyermek halmozottan hátrányos helyzetű, úgy az ezt igazoló határozat
8. Amennyiben a gyermek sajátos nevelési igényű, úgy az ezt igazoló dokumentum
9. Amennyiben a gyermek nem Magyarországon született, magyar állampolgárságát és vagy itt tartózkodását, valamint óvodai ellátását lehetővé tevő dokumentum (anyakönyvi kivonat, lakcím kártya, szülő tartózkodási engedélye vagy munkavállalási engedélye).

Az 1-8. dokumentumokat - amikor a beíratást személyes aláírással is megerősítik - **át kell adni az intézmény vezetőjének!**  |  |

**A beiratkozás azon gyermekek számára kötelező, akik 2022. augusztus 31-ig betöltik a 3. életévüket.**

***A már óvodába járó gyermekeknek nem kell beiratkozni!***

**Az újonnan jelentkezők felvételéről** a 2022/2023. nevelési évre a jogszabályban megfogalmazottak alapján, a folyamatos felvételre vonatkozó előírásoknak megfelelően **dönt az óvoda vezetője.** Az óvodába felvett gyermekek csoportba való beosztásáról **az óvodavezető dönt.** A gyermek felvétele nem a jelentkezés sorrendjében történik.

**A nevelési év 2022. szeptember 1-jétől 2023. augusztus 31-ig tart.**

**A beiratkozás azon gyermekeket érintik, akik 2018. szeptember 1. és 2019. augusztus 31-között születtek.**

***A gyermekek magas létszáma és az óvodai férőhelyek hiánya miatt felhívjuk azon gyermekek szüleinek figyelmét, akik a munkába állásukhoz a gyermekelhelyezésre tartanak igényt, hogy jelentkezzenek bölcsődéinkben!***

Tehát, kérjük azokat a szülőket, akiknek gyermekük **2019. szeptember 1-je és december 31.** között született, hogy a **bölcsődékbe jelentkezzenek** elsősorban. Felvételükre a nevelési év folyamán folyamatosan kerülhet sor a szabad férőhelyek függvényében az óvodákban.

A hatályos jogszabályok szerint az óvoda felveheti azt a körzetében lakó gyermeket is (2,5 éves kisgyermeket) aki a harmadik életévét a felvételétől számított fél éven belül betölti, feltéve, hogy minden, a településen lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

Kérjük, hogy előfelvételi szándékukat a gyermekek épületbe és csoportba sorolása miatt jelezzék a beiratkozási időszakban.***Az előjegyzésbe vétel nem jelenti a gyermekek automatikus felvételét.***

Az intézmények az Alapító Okiratuk alapján fogadják az integráltan nevelhető sajátos nevelési igényű gyermekeket. (Kiemelt figyelmet igénylő gyermekek közül a szakértői bizottság szakértői véleménye alapján sajátos nevelési igényű: enyhén hallássérült, mozgásszervi fogyatékos, enyhe értelmi fogyatékos, beszédfogyatékos, egyéb pszichés fejlődési zavarral küzdő gyermekeket.)

Ha a szülő/törvényes képviselő nem a kötelező felvételt biztosító óvodába kívánja a gyermekét beíratni, akkor erre irányuló szándékának bejelentését - a kötelező felvételt biztosító óvoda nevének és címének megjelölésével elektronikus úton, telefonon vagy személyesen - az általa választott óvoda vezetője 2022. április 22-ig fogadja.

A gyámhatóságokról, valamint a gyermekvédelmi és gyámügyi eljárásról szóló149/1997. (IX. 10.) Korm. rendelet 68/G. A halmozottan hátrányos helyzetű gyermeknek rendszeres óvodába járással, az óvodai nyitvatartási napokon naponta legalább hat órát kötelessége az óvodai nevelésben részt venni ahhoz, hogy óvodáztatási támogatásban részesülhessen.

Ha a gyermek szülője óvodáztatási támogatásra jogosult, az óvoda vezetője az első igazolatlan nap után írásban tájékoztatja a szülőt az igazolatlan hiányzás jogkövetkezményeiről.

A gyermekek védelméről és a gyámügyi igazgatásrólszóló 1997. évi XXXI. törvény 20/C. § Óvodáztatási támogatásra az a szülői felügyeletet gyakorló szülő vagy a családba fogadó gyám jogosult, aki a kérelmét legfeljebb annak az óvodai nevelési évnek a kezdetéig terjeszti elő, amelyben a gyermek az ötödik életévét betölti. A gyermek legkésőbb annak az óvodai nevelési évnek a kezdetéig, amelyben az ötödik életévét betölti, megkezdi az óvodai nevelésben való tényleges részvételt és a kérelem benyújtását megelőző időszakban legalább két hónapon keresztül a gyámhatóságokról, valamint a gyermekvédelmi és gyámügyi eljárásról szóló kormányrendeletben foglaltak szerint rendszeresen jár óvodába.

**KÜLFÖLDÖN ÉLŐ GYERMEKEK BEÍRATÁSA**

Óvodaköteles gyermek esetében a Rendelet 20. § (2) bekezdése alapján a napi négy órában óvodai nevelésre kötelezett gyermek szülője, ha **gyermeke az óvodakötelezettségét külföldön teljesíti**, köteles arról a beiratkozás idejének utolsó határnapját követő tizenöt napon belül **írásban értesíteni az Oktatási Hivatalt.**

**Az alábbiakban olvasható az Oktatási Hivatal tájékoztatója az óvodaköteles/tanköteles gyermek, tanuló óvodakötelezettségének/tankötelezettségének külföldön történő teljesítésének bejelentésével kapcsolatos tudnivalókról:**

[**https://www.oktatas.hu/kozneveles/kozerdekuadatok/!Kozerdeku\_adatok/oh.php?id=kulfoldi\_bejelentes**](https://www.oktatas.hu/kozneveles/kozerdekuadatok/%21Kozerdeku_adatok/oh.php?id=kulfoldi_bejelentes)

**AZ ÓVODÁZTATÁSI KÖTELEZETTSÉG NEM TELJESÍTÉSE ESETÉN ALKALMAZHATÓ JOGKÖVETKEZMÉNYEK**

**A gyermek beíratásának elmulasztását a** szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. tv. 247. §-a szerint az a szülő vagy törvényes képviselő

a) aki a szülői felügyelete vagy gyámsága alatt álló gyermeket kellő időben az óvodába, illetve az iskolába nem íratja be,

b) aki nem biztosítja, hogy súlyos és halmozottan fogyatékos gyermeke a fejlődését biztosító nevelésben, nevelés-oktatásban vegyen részt,

c) [493](http://net.jogtar.hu/jr/gen/hjegy_doc.cgi?docid=A1200002.TV#lbj492id106a) akinek a szülői felügyelete vagy gyámsága - kivéve a gyermekvédelmi gyámsága - alatt álló gyermeke ugyanabban az óvodai nevelési évben az iskolai életmódra felkészítő foglalkozásokról, illetőleg ugyanabban a tanévben az iskolai kötelező tanórai foglalkozásokról igazolatlanul a jogszabályban meghatározott mértéket vagy annál többet mulaszt, szabálysértést követ el.

(2)[494](http://net.jogtar.hu/jr/gen/hjegy_doc.cgi?docid=A1200002.TV#lbj493id106a) Az (1) bekezdés c) pontjában meghatározott szabálysértés miatt szabálysértési felelősségre vonásnak egy nevelési évben, egy tanítási évben egyszer van helye.

Ha a gyermek egy nevelési évben igazolatlanul **tíz napnál** többet mulaszt, az óvoda vezetője– a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendeletben foglaltakkal összhangban – értesíti a gyermek tényleges tartózkodási helye szerint illetékes gyámhatóságot, óvodás gyermek esetén az általános szabálysértési hatóságként eljáró járási hivatalt, a gyermekjóléti szolgálatot is. Az értesítést követően a gyermekjóléti szolgálat az óvoda haladéktalanul intézkedési tervet készít, amelyben a mulasztás okának feltárására figyelemmel meghatározza a gyermeket veszélyeztető és az igazolatlan hiányzást kiváltó helyzet megszüntetésével, a gyermek óvodába járásával kapcsolatos, továbbá a gyermek érdekeit szolgáló feladatokat.

**ÉRTESÍTÉS A DÖNTÉSRŐL**

Az **óvoda vezetője** az óvodai felvételi, átvételi kérelemnek helyt adó döntését írásban, a kérelem elutasítására vonatkozó **döntését határozati formában közli a szülővel.** Az óvodai felvételi, átvételi kérelem elbírálásáról, a döntést megalapozó indokolással, a fellebbezésre vonatkozó tájékoztatással értesíti a szülőt. Az óvodai felvétel tárgyában meghozott döntés közlésének határnapja **2022. május 25. szerda.**

Az óvodai nevelésben való részvételre kötelezett gyermek átvétele esetén az óvoda vezetője a döntésről értesíti az előző óvoda vezetőjét.

A szülő, amennyiben azt az óvodai beiratkozás napján – az elektronikus elérhetőségének megadásával – kérte, elektronikus úton értesítést kap arról, hogy a gyermeke óvodai felvételt nyert vagy felvétele elutasításra került.

**JOGORVOSLATI ELJÁRÁS SZABÁLYAI**

A felvételi kérelem elutasítása esetén hozott határozat ellen a közléstől, ennek hiányában a tudomására jutásától számított tizenöt napon belül a szülő a jegyzőnek címzett, de az óvoda vezetőjének átadott felülbírálati kérelmet nyújthat be. Az óvodavezető döntése tekintetében a 2011. évi CXC. törvény (továbbiakban az Nkt.) 37.§ (1-3); 38.§. a fenntartó jár el és hoz másodfokú döntést. Az eljárás illetékmentes, a jegyző a döntés jogszerűségét vizsgálja.

Ha a gyermeket az óvodába nem íratják be, a kötelező felvételt biztosító óvoda vezetője együttműködik a Pest Megyei Kormányhivatal Szigetszentmiklósi Járási Hivatal Hatósági Osztályával. Az Nkt.45.§ (8) A hivatal gondoskodik az óvodai nevelésben részvételre kötelezettek és a tankötelesek nyilvántartásáról, a nyilvántartásból adatot közöl a területileg illetékes kötelező felvételt biztosító óvodák, iskolák fenntartói számára. A felmentést engedélyező szerv hivatalból, valamint a hivatal jelzése alapján elrendeli és felügyeli az óvodába járási kötelezettség és a tankötelezettség teljesítését, a szakértői vizsgálatokon való megjelenést.

 A gyermek, tanuló lakóhelye, ennek hiányában tartózkodási helye szerint illetékes köznevelési feladatot ellátó hatóság ellátja az óvodaköteles gyermek és a tanköteles tanuló igazolatlan mulasztása esetén törvény vagy kormányrendelet által feladat- és hatáskörébe utalt feladatokat.

**Az óvodai felvétel tárgyában meghozott döntés közlésének határnapja:
2022. május 25**.

**KÉRELEM**

 **benyújtására vonatkozó szabályok**

A kötelező óvodai nevelésben való részvétel alóli felmentésre az Nkt. 8. §-ának (2) bekezdése alapján a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A szülő - tárgyév május 25. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv (a továbbiakban: felmentést engedélyező szerv) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő rendelhető ki, és a függő hatályú döntésben nem kell rendelkezni a kérelmezett jog gyakorlásáról.

(2a)[\*](https://net.jogtar.hu/jogszabaly?docid=a1100190.tv#lbj68id78df) A (2) bekezdésben foglalt döntés ellen közigazgatási pert a döntés közlésétől számított tizenöt napon belül lehet megindítani. A felmentést engedélyező szerv döntését a bíróság nem változtathatja meg.

2020. január 1-jétől az Nkt. 45. § (8) bekezdés, valamint az Oktatási Hivatalról szóló121/2013. (IV. 26.) Korm. rendelet15/F. § értelmében az Oktatási Hivatal vezeti az óvodai nevelésben részvételre kötelezettek és a tankötelesek nyilvántartását, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 20. § (1b) pontja alapján figyelemmel kíséri az Nkt. 72. § (1) bekezdés b) pontjában meghatározott kötelezettség teljesítését

Link: Tájékoztató a kötelező óvodai felmentés ügyében